Evald Fjærgård

Evald Fjærgård (født 10. februar 1970) er en norsk forfatter, låtskriver og musiker. Han er fra Løten, men er bosatt i Oslo. I 2021 fikk han Løten kommunes kulturpris for sine sangtekster og engasjementet for artister og musikere fra Løten.

Livet og karrieren 

Evald Fjærgård vokste opp på Slettmoen-Øst, et boligfelt i utkanten av Brenneriroa i Løten. Faren, Åge Fjærgård, var Brenneriroas kjøpmann på 80-tallet. Hans mor Liv Jorunn var utdannet syerske, men ble hjemmeværende husmor og blant annet fylkestingspolitiker i Hedmark for Arbeiderpartiet. Den musikalske veien startet med tre år på klassisk piano. I 1987 fikk han tilbud om å bli med i et gammaldansorkester som blant annet tok seg til landsfinalen i Ungdommens Kulturmønstring det samme året. I 1994 møtte han Jørn William Kolberg i militæret og startet bandet Englefjes, som debuterte med singelen «Et sekund» i 2003. Låta fikk rotasjon på ZTV og nådde topp-10 lista på NRK Svisj i 2003, og har over en halv million avspillinger på Spotify. 

I 2017 begynte Evald Fjærgård på sitt første soloalbum, en hyllest til barndommen på Slettmoen Øst. Debutalbumet Stor kom i 2018. Oppfølgeren Engler ble utgitt i 2020.

I 2022 debuterte Evald Fjærgård som forfatter med biografien Riktige venner – min historie om Håkon Banken om artisten Håkon Banken.

Evald Fjærgård bor på Grünerløkka i Oslo med kone og tre barn.

Utgivelser

Bok 
 Riktige venner – min historie om Håkon Banken

Singler/EP-er 
Med Englefjes
«Elsker du meg?» (2003)
«Ingen vet sannheten vol. I» (2015)
«Ingen vet sannheten vol. II» (2015)
«Ingen vet sannheten vol. III» (2015)

Album 
Med Englefjes
 Blå (2005)
 Tre grønne menn (2009)
 Ronnie (2012)
Som soloartist
 Stor  (2018)
 Engler (2020)

Eksterne lenker 
 
 

Norske musikere